Diari Oficial de la Generalitat Valenciana


Sumari del DOGV 9961, del 21-10-2024 (2024/10544)

RESOLUCIÓ de 16 d'octubre de 2024, per la qual s'amplia el termini màxim de justificació de les subvencions destinades als centres valencians en l'exterior (CEVEX).
--------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10282

CVE
:   QHNI-I-2505-81409

Data del document
:   16-10-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * transparència administrativa
    * participació social
    * accés a la informació

Mitjançant el Decret 11/2024, de 17 d'abril, del president de la Generalitat (DOGV 9855, 23.05.2024), es modificà l'Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual es van aprovar les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, i cases regionals d'altres comunitats en la Comunitat Valenciana i les seues federacions i confederacions, per al foment de la participació ciutadana, la transparència i l'accés a la informació pública.

L'apartat 1 de l'article 30 de la mencionada orde disposa que «la justificació de la subvenció es realitzarà mitjançant la presentació davant de la direcció general competent en matèria de transparència i participació de la documentació que es determine en la corresponent convocatòria i dins del termini que s'especifique en esta».

Mitjançant la Resolució de 22 juliol de 2024, es convocaren, per a l'any 2024, subvencions destinades als centres valencians en l'exterior (CEVEX) de la Comunitat Valenciana.

L'apartat tretze, subapartat 2, de la mencionada resolució disposa que «El termini màxim per a la presentació de la justificació de la subvenció finalitzarà el 31 d'octubre de 2024».

En la data de la present resolució no ha sigut publicada encara la resolució definitiva de concessió de les subvencions, per la qual cosa serà molt reduït el termini perquè puguen aportar la justificació de la subvenció, la qual cosa podria originar perjuís a les entitats beneficiàries d’esta.

Es fa, per això, necessària la modificació del termini previst en l'apartat 2 de l'article 13 de la convocatòria, i ampliar este termini de presentació de documents per a justificar la subvenció.

Concorren les raons previstes en l'article 35.1 de la Llei 39/2015, d'1 d'octubre, del procediment administratiu comú de les administracions públiques, per a acordar d'ofici l'ampliació del termini per a la justificació de les ajudes.

En virtut de tot l'exposat; a proposta de la Direcció General de Transparència i Participació de la Presidència de la Generalitat, i fent ús de l'atribució delegada mitjançant l’apartat primer, subapartat 2.e) de la Resolució de 8 de novembre de 2023, del president de la Generalitat, en relació amb les funcions atribuïdes per l’article 4 del Decret 81/2024, de 12 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat,

RESOLC

*Primer*

Modificar la data assenyalada en l'apartat 2 de l'article 13 de la Resolució de 22 de juliol de 2024, per la qual es convoquen, per a l'any 2024, subvencions destinades als centres valencians en l'exterior (CEVEX) de la Comunitat Valenciana, que quedarà com seguix: «El termini màxim per a la presentació de la justificació de la subvenció finalitzarà el 15 de novembre de 2024.»

*Segon*

La present resolució es publicarà en el *Diari Oficial de la Generalitat Valenciana*, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.

Contra la present resolució no es pot interposar cap recurs, de conformitat amb el que establix l'article 32.3 de la Llei 39/2015, d'1 d'octubre, del procediment administratiu comú de les administracions públiques.

  

València, 16 d'octubre de 2024

(p. d. Resolució 08.11.2023; DOGV 9723,13.11.2023)

Santiago Lumbreras Peláez

Secretari autonòmic de Relacions Institucionals i Transparència